Ilyen még nem volt: éjszakai kijárási tilalmat vezetnek be Kecskemétem | CIVILHETES
2020. április 17. - 17:50
Az eddigi legszigorúbb rendelet lép életbe Kecskeméten. Eszerint péntek éjféltől szombat reggel hatig, majd szombat este tíztől vasárnap reggel hatig, és vasárnap este tíztől éjfélig tilos lesz Kecskeméten közterületen tartózkodni – írja közleményében Szemereyné Pataki Klaudia polgármester a Facebookon. A korlátozás nem vonatkozik arra, ha valaki munkavégzés, a hivatásbeli kötelezettség teljesítése miatt megy ki az utcára, vagy azért, hogy sürgősségi orvosi ellátást vegyen igénybe, gyógyszertárba menjen.
A polgármester rendelete kitér az egyéb szabadidős tevékenységekre is: sportolni, gyalogolni, állatot sétáltatni csak egyedül, vagy ugyanazon háztartásban élőkkel közösen lehet, legalább két méter távolságot tartva másoktól.